

**Document annex núm. 1  
(EXP. 2022/0019126 – VA 2022/030)**

**Capítol III. Transmissibilitat i extinció de l’autorització  
  
Article 15. Transmissió de l’autorització**

1. El titular de l’autorització haurà d’exercir personalment l’activitat. No obstant això, podrà transmetre l’autorització prèvia comunicació a l’ajuntament, pel termini que resti de l’autorització de la pròrroga i per la mateixa activitat per la qual va ser concedida l’autorització inicial en els supòsits següents:
   1. Cessament voluntari de l’activitat professional de venda o activitat de serveis en totes els mercats, sempre que hagin transcorregut 5 anys des de la seva obtenció. El transmitent no podrà tornar a optar a cap nova llicència en el mateix mercat durant un període de 5 anys en cas que es reincorpori a l’activitat professional de venda no sedentària.
   2. Situacions sobrevingudes no atribuïbles a la voluntat del marxant, com ara els supòsits d’incapacitat permanent per exercir la venda no sedentària, incapacitat absoluta, gran invalidesa o situacions anàlogues degudament acreditades.
   3. Cessió en favor del cònjuge o parella estable, o en favor d’un familiar de fins al segon grau[[1]](#footnote-1).
   4. Mort del titular.

**Article 16. Procediment de transmissió de l’autorització**

1. **Cessament voluntari o situacions sobrevingudes**

El titular que pretengui transmetre l’autorització en aquests supòsits, haurà de presentar una sol·licitud a l’ajuntament, indicant les dades de la parada (número, metres lineals i producte autoritzat), el motiu de la transmissió i l’import sol·licitat per a la transmissió.

L’ajuntament té dret de tanteig sobre les ofertes que li siguin presentades, d’acord amb el previst a la Llei 18/2017, d’1 d’agost, de Comerç, serveis i fires de Catalunya.

Si l’ajuntament decideix no exercir el dret de tanteig, haurà de donar trasllat de les ofertes de transmissió, prioritàriament, als marxants que, tot i complir els requisits per a accedir a places de característiques similars en el mercat, hagin quedat exclosos per raó de puntuació en el darrer concurs de concurrència competitiva que s’hagi convocat. Si hi ha diversos interessats que compleixin les condicions per optar a la plaça oferta, s’ha d’adjudicar per sorteig.

Quan mitjançant l’anterior previsió no fos possible la transmissió, l’ajuntament haurà de convocar una oferta pública, i detallar les característiques de la parada i l’import sol·licitat per a la transmissió. Les condicions que hauran de complir els interessats en concórrer a aquesta oferta pública es detallaran a les bases de l’oferta. Si hi ha diversos interessats que compleixin les condicions per optar a la plaça oferta, s’adjudicarà per sorteig.

En el supòsit que ningú concorregués a aquesta oferta pública, o que tot i concórrer-hi finalment no es pogués adjudicar a cap dels sol·licitants per manca de compliment dels requisits necessaris, el transmetent podrà continuar exercint l’activitat a la parada, o renunciar a l’autorització.

1. **Cessió en favor del cònjuge, parella estable o familiar fins al segon grau**

La persona cedent i la persona cessionària hauran de presentar conjuntament una sol·licitud de transmissió a l’ajuntament, indicant les dades de la parada (número, metres lineals i producte autoritzat).

Aquestes persones hauran de d’acreditar documentalment que existeix la relació o grau de familiaritat exigits.

Si la cessió no es pogués resoldre favorablement, per no aportar la documentació necessària o per no existir la relació o grau de relació o familiaritat, el titular de la parada podrà continuar exercint l’activitat amb normalitat a la parada, o renunciar a l’autorització.

1. **Mort del titular**

L’interessat haurà de comunicar a l’ajuntament la mort del titular, adjuntant el certificat de defunció, en el termini de dos mesos.

L’autorització podrà ser transmesa d’acord amb les disposicions testamentàries i successòries.

El successor ha de sol·licitar a l’ajuntament la transmissió al seu favor en el termini de dos mesos des de l’acceptació de l’herència.

La transmissió requereix la presentació prèvia d’una còpia autoritzada o testimoni literal de l’escriptura d’acceptació de l’herència. En el cas de legataris, s’admetrà la documentació prevista al Reglament hipotecari per a la inscripció de béns immobles a favor del legatari[[2]](#footnote-2).

Només s’autoritzarà la transmissió si el successor reuneix els requisits per a l’obtenció de l’autorització per a l’exercici de la venda no sedentària previstos a l’article corresponent.

Si el successor és menor d’edat o major incapacitat, s’actuarà d’acord amb el que disposi a aquests efectes la legislació civil.

1. **Disposicions comunes**

El titular de la parada haurà de mantenir la parada oberta al mercat, mentre es tramiti i resolgui el procediment de transmissió, d’acord amb les següents precisions:

* En els supòsits de transmissió per cessament voluntari, fins que es notifiqui la resolució favorable.
* En els supòsits de la transmissió per situacions sobrevingudes, fins que es notifiqui la resolució favorable, llevat que el titular de la parada justifiqui documentalment que la causa sobrevinguda li impedeix fer-ho.
* En els supòsits de transmissió per cessió voluntària, fins que es notifiqui la resolució favorable.

En tots els casos, la persona cessionària haurà d’acreditar documentalment, abans de resoldre’s favorablement el procediment de transmissió, el compliment de tots els requisits exigits per a l’exercici de la venda no sedentària previstos a l’article 8 d’aquesta Ordenança.

A més, perquè es pugui efectuar una transmissió, caldrà acreditar que s’està al corrent del pagament de les taxes establertes per l’ajuntament relacionades amb l’exercici de l’activitat, com ara per a la utilització del domini públic i/o per a la retribució dels serveis de recepció obligatòria.

1. Els graus de parentiu indicats inclouen: a) Quan el vincle familiar és de consanguinitat: el primer grau, a progenitors i fills, el segon grau, a avis, nets i germans. b) Quan el vincle familiar és d’afinitat: el primer grau, a sogres, gendres i joves; el segon grau, a cunyats/des. [↑](#footnote-ref-1)
2. D’acord amb l’article 81 del Reglament hipotecari aquesta documentació pot ser:

   *Escritura de manifestación de legado otorgada por el propio legatario siempre que no existan legitimarios y aquél se encuentre facultado expresamente por el testador para posesionarse de la cosa legada.*

   *Escritura de partición de herencia o de aprobación y protocolización de operaciones particionales formalizada por el contador-partidor en la que se asigne al legatario el inmueble o inmuebles legados.*

   *Escritura de entrega otorgada por el legatario y contador-partidor o albacea facultado para hacer la entrega o, en su defecto, por el heredero o herederos.*

   *Solicitud del legatario cuando toda la herencia se hubiere distribuido en legados y no existiere contador-partidor, ni se hubiere facultado al albacea para la entrega.* [↑](#footnote-ref-2)